44. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 320623/2678 της 24 Μαΐου/13  Ιουν. 1978 (ΦΕΚ Β΄532) Περί πιστοποιητικών προελεύσεως εξαγομένων οίνων ελεγχομένης ονομασίας προελεύσεως «Σάμος». Έχοντες υπ’ όψει: α)Την παράγραφον 17 του άρθρου 5 του Ν.Δ/τος 243/1969, ως ετροποποιήθη υπό του Νόμου 427/1976, «περί βελτιώσεως και προστασίας της αμπελουργικής παραγωγής». β)Την υπ’ αριθμ. 335380/4274/1975 απόφασίν μας «περί πιστοποιητικών προελεύσεως εξαγομένων οίνων». γ)Τον υπ’ αριθμ. 124/1978 Κανονισμόν (ΕΟΚ) δια του οποίου απαιτείται ειδικός τύπος πιστοποιητικού προελεύσεως δι’ εισαγωγήν οίνων «Σάμος» εις τας Χώρας της ΕΟΚ, αποφασίζομεν: 1.Καθορίζομεν ως εις το συνημμένον υπόδειγμα τον τύπον του πιστοποιητικού δι’ οίνους εξαγομένους προς χώρας της (ΕΟΚ) και δικαιουμένους χρήσεως της ενδείξεως ελεγχομένη ονομασία προελεύσεως «Σάμος». 2.Τα αναγραφόμενα στοιχεία επί του πιστοποιητικού καθορίζονται ως κάτωθι: (1)ονοματεπώνυμον ή επωνυμία και διεύθυνσις του εξαγωγέως, (2)αριθμός πιστοποιητικού, (3)τα στοιχεία της εκδούσης το πιστοποιητικόν Δ/νσεως Γεωργίας, Σελ. 616,36 Τεύχος 671 Σελ.96 (4)ονοματεπώνυμον ή επωνυμία και διεύθυνσις του παραλήπτου (5)η ένδειξις «πιστοποιητικόν προελεύσεως», (6)Το μεταφορικόν μέσον και τα στοιχεία ταυτότητος αυτού. (7)αι ενδείξεις «Σάμος και VIN DE LIQUER», (8)ο τόπος μεταφορτώσεως, (9)το είδος και ο αριθμός ως και τα διακριτικά στοιχεία εκάστου υποδοχέως συσκευασίας. (10)το μικτόν βάρος (11)λίτρα (αριθμητικώς), (12)λίτρα (ολογράφως), (13)&(15)βεβαίωσις της αρμοδίας Δ/νσεως Γεωργίας ως εξής: Βεβαιώνομεν ότι ο περιγραφόμενος οίνος εις το παρόν πιστοποιητικόν παρήχθη εις την Ελλάδα και, συμφώνως προς την ελληνικήν νομοθεσίαν είναι αυθεντικός μοσχάτος οίνος «Σάμος». Ο οίνος ούτος ανταποκρίνεται εις τον ορισμόν του VIN DE LIQUER ως ο ορισμός ούτος καθορίζεται εις την συμπληρωματικήν σημείωσιν 4C) του κεφαλαίου 22 του κοινού τελωνειακού δασμολογίου της Ευρωπαικής οικονομικής Κοινότητος». (14)θεώρησις του τελωνείου εξαγωγής, (16)τόπος και ημερομηνία εκδόσεως του πιστοποιητικού. Το πιστοποιητικόν υπογράφεται υπό του αρμοδίου Γεωπόνου – ελεγκτού (θέσις 16) και σφραγίζεται δεόντως. 3.Αι ενδείξεις της παραγρ. 2 της παρούσης αναγράφονται εις μίαν των επισήμων γλωσσών της ΕΟΚ εκτός των ενδείξεων των περιπτώσεων (5) (7) (13), και 15 αι οποίαι αναγράφονται εις εξ γλώσσας ως εις το συνημμένον υπόδειγμα. 4.Ως προς την διαδικασίαν χορηγήσεως πιστοποιητικών οίνων ελέγχου ονομασίας προελεύσεως «Σάμος» και λοιπάς λεπτομερείας, ισχύει η απόφασίς μας 335380/4274/10.11.1975. Η παρούσα δημοσιευθήτω δια της Εφημερίδος της Κυβερνήσεως. (Ακολουθεί υπόδειγμα πιστοποιητικού Γαλλιστί). 16.Θ.γ.44 Προστασία Οίνου 